אנחנו נקבור אתכם

[[ניקיטה חרושצ'וב ב-1961]]
אנחנו נקבור אתכם! (ברוסית: , בתעתיק לטיני: ) הוא ביטוי שהשתמש בו המזכיר הסובייטי הראשון, ניקיטה חרושצ'וב, שליט ברית המועצות, בעת שפנה לשגרירים מערביים בקבלת פנים בשגרירות פולין במוסקבה ב-18 בנובמבר 1956. במקור, תורגם הביטוי לאנגלית על ידי המתורגמן האישי של חרושצ'וב ויקטור סוחודרב. הוא התקבל בצורה שלילית ביותר באוזניים המערביות, אולם מתרגמים מודרניים טענו שככל הנראה הביטוי תורגם שלא כהלכה.

== היסטוריה ==
בעודו נאם למדינות המערב בשגרירות ב-18 בנובמבר 1956, בנוכחותו של הפוליטיקאי הפולני הקומוניסטי ולדיסלב גומולקה (כאשר פולין הייתה אז מדינת לוויין סובייטית), אמר ניקיטה חרושצ'וב: "לגבי המדינות הקפיטליסטיות, זה לא תלוי בכם אם אנחנו קיימים או לא. אם אתה לא אוהבים אותנו, אל תקבלו את ההזמנות שלנו, ואל תזמינו אותנו לבוא לראות אתכם. בין אם תרצו או לא, ההיסטוריה לצדנו. אנחנו נקבור אתכם!"<ref name="MS"></ref>. בעקבות הנאום ניציגי 12 מדינות נאט"ו וישראל יצאו מהחדר<ref name="MS" />. 

במהלך ביקורו של חרושצ'וב בארצות הברית בשנת 1959, ראש עיריית לוס אנג'לס, נוריס פולסון, בנאומו לחרושצ'וב הצהיר: "איננו מסכימים עם המשפט המצוטט הרבה שלך 'אנחנו נקבור אותך'. אתה לא תקבור אותנו ואנחנו לא נקבור אותך. אנחנו מרוצים מאורח החיים שלנו. אנחנו מכירים בחסרונותיו ומנסים תמיד לשפר אותו. אבל אם יאתגרו, נילחם עד מוות לשמור על החיים"<ref></ref>. אמריקאים רבים פירשו את הציטוט של חרושצ'וב כאיום גרעיני<ref>James Stuart Olson, Historical dictionary of the 1950s, Greenwood Publishing Group, 2000, p. 157</ref>.

בנאום פומבי אחר הכריז חרושצ'וב: "עלינו לקחת את חפירה ולחפור קבר עמוק, ולקבור את הקולוניאליזם הכי עמוק שאנחנו יכולים"<ref>Nikita Sergeevich Khrushchev, Sergey Khrushchev, George Shriver, Stephen Shenfield. Memoirs of Nikita Khrushchev: Statesman, 1953–1964, Penn State Press, 2007, p. 893</ref>. בנאום ב-1961 במכון למרקסיזם-לניניזם במוסקבה, אמר חרושצ'וב כי " דו-קיום בשלום" עבור ברית המועצות פירושו "מאבק אינטנסיבי, כלכלי, פוליטי ואידאולוגי בין הפרולטריון לבין הכוחות התוקפניים של האימפריאליזם בזירה העולמית"<ref name="birkby"></ref>. מאוחר יותר, ב-24 באוגוסט 1963, העיר חרושצ'וב בנאומו ביוגוסלביה, "אמרתי פעם, 'נקבור אותך', והסתבכתי עם זה. כמובן שלא נקבור אותך עם חפירה. עבודה משלך. המעמד יקבור אותך",<ref name="kh-explanation">[http://www.quotationspage.com/quotes/Nikita_Khrushchev/ Nikita Khrushchev] on QuotationsPage.com</ref> התייחסות לאמרה המרקסיסטית, "הפרולטריון הוא הקברן של הקפיטליזם" (בתרגום הרוסי של מרקס, המילה "קברן" מתורגמת כ"חופר קברים"), בהתבסס על ההצהרה המסכמת בפרק 1 של המניפסט הקומוניסטי: "מה שהבורגנות מייצרת אפוא, מעל לכל, הם חופרי הקברים שלה. נפילתה וניצחון הפרולטריון בלתי נמנעים באותה מידה". בזיכרונותיו הצהיר חרושצ'וב כי "תעמולת האויב קלטה את הסיסמה והוציאה הכל מפרופורציה"<ref></ref>. 

חרושצ'וב היה ידוע בתדמיתו הציבורית הרגשית. בתו הודתה כי "הוא היה ידוע בשפה חזקה, הפרעותיו לדוברים, חובט באגרופיו בשולחן במחאה, חובט ברגליו, אפילו שורק"<ref name="birkby2"></ref>. היא כינתה התנהגות כזו "אמצעי, שהתאים למטרה שלו [...] להיות שונה מהצבועים של המערב, במילותיהם המתאימות אך מעשיהם המחושבים"<ref name="birkby2" />. מיכאיל גורבצ'וב הציע בספרו "פרסטרויקה: חשיבה חדשה לארצנו ולעולם" שהדימוי בו השתמש חרושצ'וב, נוצר בהשראת הדיונים החריפים בין מדעני חקלאות סובייטים בשנות ה-30, שכונו "מי יקבור את מי"<ref></ref>. 

== ראו גם ==

* המלחמה הקרה
* אמא של קוזמה

==הערות שוליים==

קטגוריה:1956 בברית המועצות
קטגוריה:תקריות דיפלומטיות
קטגוריה:ברית המועצות: יחסי חוץ
קטגוריה:יחסי ארצות הברית – ברית המועצות
קטגוריה:מושגים ומונחים במלחמה הקרה